Patriotu diena
"Patriotu diena" (angļu: Patriots Day) ir 2016. gada ASV asa sižeta trillera filma, kuras režisors ir Pīters Bergs. Filmā galvenās lomas atveido Marks Volbergs, Kevins Beikons, Džons Gudmens, Dž. K. Simonss un Mišela Monagana. Filma stāsta par 2013. gada Bostonas maratona teroraktu un pēc tā sekojošo teroristu meklēšanu. Filmas "Patriotu diena" pirmizrāde notika 2016. gada 17. novembrī un to izplatīja Lionsgate. Filma saņēma pozitīvas kritiķu atsauksmes, slavējot Berga režiju un aktierspēli. Tīmekļa vietnē Rotten Tomatoes filmai ir 80% vērtējums. National Board of Review to iekļāva savā 2016. gada 10 labāko filmu sarakstā.